b'\n_START_ARTICLE_\nRobert Berdella\n_START_PARAGRAPH_\nRobert Berdella (31. januar 1949 \xe2\x80\x93 8. oktober 1992) var en amerikansk seriemorder i Kansas City, Missouri, USA, der voldtog, torturerede og dr\xc3\xa6bte mindst seks m\xc3\xa6nd mellem 1984 og 1987.\n_START_SECTION_\nForbrydelser\n_START_PARAGRAPH_\nBerdella blev p\xc3\xa5grebet i for\xc3\xa5ret 1988, efter at et offer, han havde tortureret, undslap. Berdella havde f\xc3\xb8rt en detaljeret dagbog i forbindelse med sine ugerninger og taget et stort antal polaroid-billeder af sine ofre. Billederne blev konfiskeret af Kansas politi, og er stadig i deres besiddelse._NEWLINE_Berdella h\xc3\xa6vdede, at han fors\xc3\xb8gte at "hj\xc3\xa6lpe" nogle af sine ofre, ved at give dem antibiotika, efter at have tortureret dem. Han begravede bl.a. et offers kranium i sin baghave, og anbragte parterede legemsdele i skraldet for senere afhentning._NEWLINE_Berdella angav, at film-versionen af John Fowles bog "The Collector", hvor hovedperson bortf\xc3\xb8rer og holder en ung kvinde i fangenskab, havde v\xc3\xa6ret hans inspiration til forbrydelserne, da han var teenager.\n_START_SECTION_\nBesk\xc3\xa6ftigelse\n_START_PARAGRAPH_\nBerdella ejede og drev en lille nyhedsbutik i Westport-marked og en Bar & Grill i Kansas City, Missouri.\n_START_SECTION_\nD\xc3\xb8d\n_START_PARAGRAPH_\nBerdella d\xc3\xb8de af et hjerteanfald i f\xc3\xa6nslet, hvor han var indsat i 1992, efter at have skrevet et brev til sin pr\xc3\xa6st, hvori han p\xc3\xa5stod, at f\xc3\xa6ngselspersonelet ikke gav ham hjertemedicin. Hans d\xc3\xb8d blev aldrig unders\xc3\xb8gt yderligere.'